Държавен вестник, бр. 43, 2009 г., стр. 66

СТР.  66	
Д Ъ Р Ж А В Е Н  В Е С Т Н И К 	
БРОЙ  43
7. извършването на контрол по изпълнението 
на собствения мониторинг и на мрежите за 
собствен мониторинг на водите за напояване;
8. разработване на програми от мерки за 
подобряване, опазване и поддържане на качест­
вото на водите за напояване, които се включват 
в плана за управление на речния басейн.
Чл. 13. Регионалните инспекции по околната 
среда и водите осъществяват контрол за:
1. съответствието с нормативните изисквания 
за качествата на почвите и регистрираните в 
тях изменения вследствие на напояване;
2. действията или бездействията на органи 
или лица, довеждащи до замърсяване на поч­
вите вследствие на напояване;
3. опазването на почвите по отношение на 
замърсяване с вредни вещества, включително 
радиоактивни вещества, вкиселяване, засоля­
ване, повърхностно преовлажняване и ерозия 
при напояване.
Чл. 14. Регионалните инспекции за опазване 
и контрол на общественото здраве извършват 
контрол на микробиологичните показатели по 
приложение № 1, т. Г.
Чл. 15. Изпълнителната агенция по хидро­
мелиорации: 
1. организира и контролира дейностите 
по провеждане на собствения мониторинг на 
водите за напояване, подавани от системи и 
съоръжения, изградени с държавни средства;
2. осъществява взаимодействие с Министер­
ството на извънредните ситуации и Постоянната 
комисия за защита от наводнения, бедствия, 
аварии и катастрофи в случаите по чл. 7;
3. създава и поддържа регистър на хидромели­
оративния фонд, изграден с държавни средства, 
включително за водоизточниците за напояване 
и съдържащ информация за качествата на 
водите за напояване на земеделските култури;
4. осигурява необходимата информация за 
издаване на разрешителни за водовземане;
5. извършва текущи проверки за провеж­
дането на поливния сезон и за спазване на 
брутните поливни и напоителни норми по 
райони за страната;
6. осъществява взаимодействие с басейно­
вите дирекции чрез регионалните дирекции 
по хидромелиорации в съответния район на 
действие, включително предоставя данни за 
качеството на водите за напояване;
7. организира и участва в разработването 
на националния водностопански план и в 
съставянето на водните и водностопанските 
баланси на страната в частта им, свързана с 
напояването и отводняването.
Чл. 16. Изпълнителната агенция по почвените 
ресурси и Националната служба за съвети в 
земеделието в рамките на компетентността си 
осигуряват на собствениците и ползвателите на 
земеделски земи информация по чл. 5, ал. 4 и 5.
Чл. 17. (1) За информационното осигуряване 
на Националната система за мониторинг на 
околната среда Изпълнителната агенция по 
околна среда създава и поддържа национална 
автоматизирана система за мониторинг на 
околната среда.
(2) Министърът на околната среда и водите 
чрез изпълнителния директор на Изпълнител­
ната агенция по хидромелиорации предоставя 
информация по хидромелиорации, част от 
обобщения регистър по чл. 183, т. 3 от Закона 
за водите на Изпълнителната агенция по хидро­
мелиорации при заплащане само на разходите 
по изготвяне на копие от информацията.
(3) Министърът на околната среда и водите 
чрез изпълнителния директор на Изпълнител­
ната агенция по околна среда:
1. поддържа географска информационна 
система за водите на национално ниво;
2. подготвя годишник за състоянието на 
водите.
Чл. 18. Министерството на земеделието и 
храните чрез физическите и юридическите лица, 
които доставят вода за напояване, осигурява на 
собствениците и ползвателите на земеделски 
земи официална информация за качеството на 
водите за напояване, както и за водите, забра­
нени за напояване въз основа на официални 
данни на Министерството на околната среда 
и водите. 
Допълнителна разпоредба
§ 1. По смисъла на тази наредба:
1. „поддържане на земята в добро земеделско 
и екологично състояние“ е практиката, която 
при извършване на напояване на земеделските 
култури не оказва вредно въздействие върху 
почвата и растенията;
2. „брутна поливна норма“ е количеството 
вода, което се дава на единица площ при една 
поливка;
3. „напоителна норма“ е количеството вода, 
което се подава на единица площ през целия 
вегетационен период; 
5. „води за напояване“ са водите, използвани 
по силата на издадено разрешително за водо­
вземане за подобряване на водния режим на 
почвата и растенията, изпитващи в естествени 
условия недостиг на влага;
6. „хидротехнически съоръжения“ са съоръ­
жения, технически средства и оборудване за 
напояване и отводняване на земеделски земи; 
7. „приоритетни вещества“ са веществата 
по смисъла на § 1, т. 68 от Закона за водите;
 8. „суша“ означава естествено явление, въз­
никващо, когато количеството на валежите е 
значително по-ниско от нормалните измервани 
нива, което предизвиква сериозно нарушава­
не на хидрологическия баланс, отразяващо 
се неблагоприятно върху продуктивността на 
земните ресурси.